Diari Oficial de la Generalitat Valenciana


Sumari del DOGV 3649, del 21-12-1999 (1999/10294)

ORDRE de 24 de novembre de 1999, del conseller de Justícia i Administracions Públiques, per la qual es crea el fitxer automatitzat de dades de caràcter personal denominat Visites: sistema automàtic de control d'accés a edificis administratius.
---------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1999/11/24/(2)/dof/vci/html**

### Dades del document

Número de DOGV
:   3649

Data del DOGV
:   21-12-1999

Secció del DOGV
:   I. DISPOSICIONS GENERALS

Número del document
:   1999/10573


Data del document
:   24-11-1999

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * base de dades
    * dades personals
    * legislació
    * administració regional

ORDRE de 24 de novembre de 1999, del conseller de Justícia i Administracions Públiques, per la qual es crea el fitxer automatitzat de dades de caràcter personal denominat Visites: sistema automàtic de control d'accés a edificis administratius. [1999/M10399]
  
La Llei Orgànica 5/1992, de 29 d'octubre, de Regulació del Tractament Automatitzat de les Dades de Caràcter Personal (LORTAD), estableix, en el seu article 18, que la creació de fitxers automatitzats de les administracions públiques només podrà fer-se mitjançant una disposició general publicada al Boletín Oficial del Estado o diari oficial corresponent.
  
La Instrucció 1/1996, de l'1 de març, de l'Agència de Protecció de Dades, sobre fitxers automatitzats establits amb la finalitat de controlar l'accés als edificis, estableix en la norma segona, que el responsable del fitxer assumirà el compliment de totes les obligacions establides en la Llei Orgànica 5/1992 i, entre elles, la de la inscripció del fitxer en el Registre General de Protecció de Dades.
  
El Decret 96/1998, de 6 de juliol, del Govern Valencià, pel qual es regulen l'organització de la funció informàtica, la utilització dels sistemes d'informació i el registre de fitxers informatitzats, en l'àmbit de la administració de la Generalitat Valenciana, determina la inscripció en el dit registre dels fitxers informatitzats de dades personals creats o gestionats pels distints òrgans i entitats de la l'administració de la Generalitat Valenciana.
  
Per tot açò, i d'acord amb les facultats que em confereix l'article 35 de la Llei de Govern Valencià
  
ORDENE
  
Article 1
  
De conformitat amb el que disposa l'article 18 de la Llei Orgànica 5/1992, de 29 d'octubre, y als efectes previstos en aquest, es crea el fitxer automatitzat de dades de caràcter personal, el qual es descriu a l'annex d'aquesta ordre.
  
Article 2
  
El titular de l'òrgan administratiu responsable del fitxer adoptarà les mesures de gestió i organització que calguen, a fi d'assegurar la confidencialitat, seguretat i integritat de les dades, així com les conduents a fer efectives les garanties, obligacions i drets reconeguts en la Llei Orgànica 5/1992, de 29 d'octubre, i en les seues normes de desplegament.
  
DISPOSICIÓ FINAL
  
La present ordre entrarà en vigor el mateix dia de la seua publicació al Diari Oficial de la Generalitat Valenciana.
  
València, 24 de novembre de 1999
  
El conseller de Justícia i Administracions Públiques,
  
SERAFÍN CASTELLANO GÓMEZ
  
ANNEX
  
Denominació del fitxer: Visites. Sistema automàtic de control d'accés a edificis administratius.
  
a) Finalitat i ús del fitxer: control d'accés de visites a edificis públics de la Generalitat Valenciana.
  
b) Persones i col·lectius afectats: persones que visiten aquests edificis públics.
  
c) Procediment de recollida de les dades de caràcter personal: els propis visitants.
  
d) Estructura bàsica del fitxer automatitzat i tipus de dades de caràcter personal incloses en aquest:
  
- DNI
  
- Nom i cognoms
  
- Data i hora d'entrada
  
- Conselleria
  
- Unitat que visita
  
- Planta en què s'ubica la unitat
  
- Tipus de registre
  
- Tipus de document
  
e) Cessions de dades de caràcter personal previstes: cap.
  
f) Òrgan de la administració responsable del fitxer automatitzat: Direcció General per la Modernització i Racionalització de l'administració Pública, de la Conselleria de Justícia i Administracions Públiques.


Còpia Permalink ELI